《水调歌头·几载沧江梦》
宋代·刘源

几载沧江梦，此夕复经过。双台双峙如画，空翠滴晴波。不是先生高节，激起清风千古，汉鼎复如何。矫首望天际，烟树翠婆娑。危楼下，数不尽，去帆多。人人惊肉生髀，却日欲挥戈。谁识矶边泉石，别有壶中天地，烟雨一青蓑。自笑亦华发，三叹吊岩阿。

作者简介：潜山人，字叔清。端宗景炎中与张德兴起义兵，立寨司空山，复黄州、寿昌军。元将昂吉儿来攻，源坚守三年，力竭而死。